Oppdagelsen av Neptun
Neptun ble matematisk forutsett før den ble direkte observert. Etter en forutsigelse av Urbain Le Verrier ble eksistensen av en stor planet bekreftet kvelden 23. september og utover morgenen 24. september 1846 ved teleskopiske observasjoner i Berlins observatorium av astronomen Johann Gottfried Galle (assistert av Heinrich Louis d'Arrest), som jobbet etter Le Verriers kalkulasjoner. Dette var et sensasjonelt øyeblikk i det 19. århundrets vitenskap og en dramatisk bekreftelse på Newtons teori om gravitasjon. I François Aragos egnede uttrykk hadde Le Verrier oppdaget en planet «med pennespissen sin».